Wolf, wolf, hoe laat is dit? deur AardigeAfrikaner | Bydraes | Woes - Kreatiewe platform vir Afrikaans
Titel: Wolf, wolf, hoe laat is dit?
Aantal woorde: 386
Baie ouens preek uit die boek van Johannes en werk datums uit en wys vingers in alle rigtings na enigeen wat naastenby 'n rol kan vervul in die storielyn van Openbaring. Ons sien hulle hier op Woes ook kom en gaan. Ek ken ook die storie. Was al van kleintyd af vertel. Nou lees en luister ek na die verskillende interpretasies.
Die een wat tot op hede vir my die beste sin maak is die van 'n Jood in Israel self. Beste van alles, hy hoef nie te "vergeestelik" nie. Jerusalem bly Jerusalem en die rolspelers is almal by Israel betrokke. Nikse verplasing van visioene na ander wêrelddele en die se probleme nie. Hoe graag ander mense ookal soos Israel behandel wil word, en dit sluit heelwat Afrikaners in, is net Israel Israel en dis seker net reg so, dit is after all hulle skrywers, hulle storie.
Ek meen as iemand die storie gaan waar maak sal dit noodwendig ook hulle wees en dit lyk my hulle is nogal op skedule. Die tempel word tans beplan en die ligging geskik. Voorspoed. Hulle reken ons heidene se tyd om deel van Israel te word is binnekort verby. Hulle glo ook dat Jesus die Messias was en dat Hy binnekort gaan terugkeer maar eers moet daar 144 000 van hulle in Israel wees en Moses en of Elia of 'n ander ou uit die Ou Testament moet weer terugkom as die twee getuies. Hulle sien die huidige man in beheer van Israel reeds as 'n Gesalfde Koning, weens hy kleintyd al gesalf was vir groot dinge, reken hulle. Ek gaan hierdie ouens dophou. Hulle gaan nie hulle storie verander onder druk van die internasionale gemeenskap nie. Inteendeel, hulle verwag teenstand en verdrukking.
Ons het egter ons eie probleme, ons eie verdrukking en ons eie storie om te leef en om oor te skryf. Nie die volgende Pous of die Gesalfde Koning van Israel gaan 'n towerstaf oor Suid Afrika kom swaai wat al ons mense se probleme gaan oplos nie. Dis goeters wat ons self aandag aan moet gee instede van net na ander mense se stories sit en kyk op TV of die internet. Ek is self 'n groot sondebok. Miskien moet ek hierdie ouens net ignoreer en eerder konsentreer op 'n my eie lewe en ons storie.